James Wong

Datuk James Wong (lahir 26 Jun 1952) merupakan bekas pemain bola sepak Malaysia yang pernah bermain bersama Sabah dalam kancah Liga Malaysia pada era 70an sehingga pertengahan 80an. Beliau dikenali sebagai Ah Fook oleh rakan-rakannya dan King James oleh peminat. Lagenda bola sepak Malaysia Allahyarham Mokhtar Dahari pula memberi gelaran 'balak' kepadanya. Beliau merupakan bekas penyerang kebangsaan Malaysia yang menjaringkan gol kemenangan Malaysia mengatasi Korea Selatan untuk layak ke Sukan Olimpik 1980 di Moscow.

Kerjaya
Datuk James memulakan kerjaya bola sepaknya bersama Sabah FA. Beliau merupakan antara penyerang terbaik yang pernah dilahirkan pasukan negeri dibawah bayu itu selain Hassan Sani. Kelincahannya beraksi dalam kancah Liga Malaysia mendatangkan gerun kepada pasukan lawan. Tambahan pula keserasiannya bersama Hassan Sani yang juga penyerang kebangsaan menghasilkan banyak kejayaan hinggakan gandingan Hassan-James dikenal sebagai penyerang kembar yang disegani ketika itu selepas era Dato' Mokhtar Dahari dan Isa Bakar.

Pada tahun 1979, Datuk James membantu Sabah untuk menjadi naib juara Liga Malaysia 1979 dan paling menarik Sabah menjadi pasukan yang paling banyak menjaringkan gol dalam Liga Malaysia ketika itu dengan 49 gol.

Datuk James juga pernah mewakili Malaysia dalam peringkat antarabangsa seperti kejohanan Pesta Bola Merdeka, Piala Presiden di Korea Selatan, Sukan Asia 1974 dan Sukan SEA. Pada kelayakan Sukan Olimpik 1980, James menjaringkan gol kemenangan Malaysia untuk mengatasi Korea Selatan 2-1 sekaligus membawa Malaysia layak ke Sukan Olimpik 1980. Namun, hasratnya beraksi di Sukan Olimpik tidak kesampaian gara-gara tindakan kerajaan Malaysia yang membantah tindakan Soviet Union menceroboh Afghanistan.

Datuk James kini bersara sepenuhnya dari bola sepak dan menjalankan perniagaan sendiri di Sabah. Kedua-dua anak lelaki Datuk James, Ian dan Duncan kini mengikuti jejak langkahnya sebagai pemain bola sepak dan kedua-duanya pernah mewakili Sabah dalam Sukan Malaysia dan Piala Presiden Malaysia.

Pencapaian

Kelab
Remaja Sabah
Piala Burnley: 1969

Sabah
 Kejohanan Liga Malaysia Tournament runner-up: 1979

 Piala Borneo: 1970, 1971, 1972, 1977, 1978, 1979, 1980

Antarabangsa 
 SEA Games: 1977, 1979

 King's Cup: 1976

Individu 
 Piala Borneo top scorer: 1970, 1972, 1977, 1980

 National Day Award - Outstanding achievement of all time: 2012

 Goal.com The best Malaysia XI of all time: 2020

Orders 
  :
  Commander of the Order of Kinabalu (PGDK) – Datuk (2016)

Rujukan

Pemain bola sepak Malaysia
Orang dari Kota Kinabalu
Orang hidup
Kelahiran 1952
Ahli sukan Malaysia berketurunan Cina
Kristian Malaysia